29.9.2023
ET
Euroopa Liidu Teataja
C 349/135
1.6.
Komitee kinnitab taas oma toetust alternatiivkütuste taristu määrusele.
Avaliku sektori asutused peavad tagama vajaduse korral alternatiivkütuste ja laadimisjaamade kättesaadavuse (3).
2030. aasta vahe-eesmärgi saavutamiseks on vaja enam kui 50 000 üldkasutatavat laadijat, millest 35 000 peaksid olema suure jõudlusega megavatipõhised laadijad.
Vaja oleks ka ligikaudu 700 vesiniku täitmisjaama.
1.7.
Võttes arvesse Euroopa Komisjoni mõjuhinnangu piiratust, kutsub komitee üles eduaruandes hoolikalt ja korrapäraselt jälgima arengut, sh põhjalikult hindama tarneahelat, et vältida häireid ja kajastada paremini transpordi CO2 heite vähendamise mõju piirkondlikul tasandil.
1.8.
Kooskõlas oma varasemate arvamustega (4) märgib komitee, et hoolimata elektri- ja vesinikujõuseadmete eelistest tuleb kavandatavat määrust, mis tugineb väljalasketorul põhinevale lähenemisviisile, täiendada muude poliitikavahenditega.
Need aitaksid stimuleerida taastuv- ja mittefossiilsete kütuste kasutamist sõidukipargi sisepõlemismootoriga sõidukitest koosneva osa puhul.
Pakett „Eesmärk 55“ peab tagama olelusringipõhise mõtteviisi ja vältima seda, et maanteetranspordi CO2 heite vähendamine toob kaasa heitkoguste nihkumise väärtusahela varasematesse etappidesse.
1.9.
Komitee rõhutab poliitikaraamistiku vajadust, mis edendaks CO2 heite vähendamist viisil, mis on töötajate suhtes õiglane.
See hõlmab järgmist: piisavate rahaliste vahendite eraldamine, et toetada piirkondi, mis on CO2 heite vähendamise tegevuskava rakendamise tõttu raskustes; vajadus ennetada muutusi kõigil tasanditel (tegevuskohad, ettevõtted, piirkonnad ja sektorid) koos sotsiaalpartneritega välja töötatud kavade kaudu; avaliku sektori asutuste ja ettevõtete ulatuslikud jõupingutused töötajate ümberõppeks ja oskuste täiendamiseks.
1.10.
Komitee kutsub üles järgima CO2 heite vähendamise trajektoori, mis oleks kooskõlas tööstussektori suutlikkusega ümberkorraldusteks ja sobiks transpordiettevõtjatele kulude ja tegevuse tõhususe seisukohast.
Kavandatud eesmärkides tuleb arvesse võtta olemasolevate tootmisrajatiste ümberehitamiseks ja uute ehitamiseks, laadimistaristu kasutuselevõtuks, põhikomponentide ja tooraine varustuskindluse tagamiseks, juhtivate turgude loomiseks ja tööjõu koolitamiseks vajaminevat aega.
1.11.
Komitee rõhutab vajadust vähendada CO2 heidet (sõidukipargi puhul) tempos, mis on kooskõlas ELi rohelise kokkuleppe tööstuskava ja üleeuroopalist huvi pakkuvate tähtsate projektide rakendamisega ning mis aitab kaasa sektori peamiste (näiteks saastevaba vesiniku, akude ja mikroelektroonika) tarneahelate arendamisele Euroopas.
1.12.
Komitee rõhutab ka vajadust aidata vedajatel ja ettevõtjatel, eelkõige VKEdel, suurendada suutlikkust ja neid toetada selles, et täita määrusega nõutavad aruandluskohustused.
2.
Üldine taust 2.1.
2014. aasta oktoobris seadsid ELi riigipead ja valitsusjuhid (5) siduva eesmärgi vähendada 2030. aastaks kasvuhoonegaaside heidet kogu ELi majanduses vähemalt 40 % võrreldes 1990. aasta tasemega.
See eesmärk põhines üleilmsetel prognoosidel, mis on kooskõlas Pariisi kliimakokkuleppe (COP 21) keskpika ajakavaga (6).
(3)
(4)
(5) (6)
Euroopa Majandus- ja Sotsiaalkomitee arvamus teemal „Ettepanek: Euroopa Parlamendi ja nõukogu määrus, milles käsitletakse alternatiivkütuste taristu kasutuselevõttu ja millega tunnistatakse kehtetuks Euroopa Parlamendi ja nõukogu direktiiv 2014/94/EL“ (COM(2021) 559 final – 2021/0223 (COD)) ja „Komisjoni teatis Euroopa Parlamendile, nõukogule, Euroopa Majandus- ja Sotsiaalkomiteele ning Regioonide Komiteele „Strateegiline kasutuselevõtukava täiendavate meetmetega, millega toetatakse alternatiivkütuste taristu kiiret kasutuselevõttu““ (COM(2021) 560 final) (ELT C 152, 6.4.2022, lk 138).
Euroopa Majandus- ja Sotsiaalkomitee arvamus teemal „Ettepanek: Euroopa Parlamendi ja nõukogu määrus, millega kehtestatakse uute sõiduautode ja uute väikeste tarbesõidukite heitenormid, lähtudes kergsõidukite CO2-heite vähendamist käsitlevast liidu terviklikust lähenemisviisist, ning millega muudetakse määrust (EÜ) nr 715/2007“ [COM(2017) 676 final – 2017/0293 (COD)] (ELT C 227, 28.6.2018, lk 52) ja Euroopa Majandus- ja Sotsiaalkomitee arvamus teemal „Ettepanek: Euroopa Parlamendi ja nõukogu määrus, millega muudetakse määrust (EL) 2019/631, et karmistada uute sõiduautode ja uute väikeste tarbesõidukite CO2-heite norme kooskõlas liidu suuremate kliimaeesmärkidega“ [COM(2021) 556 final – 2021/0197(COD)] (ELT C 194, 12.5.2022, lk 81).
Euroopa Ülemkogu 24. oktoobri 2014. aasta järeldused.
https://unfccc.int/process-and-meetings/the-paris-agreement.